13- An Tad Bernard Sesboue a skriv An adunvanidigezh a zo un anv all eus ar silvidigezh. Pareañs eo end-eeun ha kinnigadenn a vuhez nevez. Pareañs ha kinnigadenn a vuhez nevez o sellout ouzh an den en e anterinded, en e gorf hag en e ene, evel ma verk pareañs an den seizet en aviel sant Mazhev (9,1-8) hag evel e skriv S. Paol en e lizher dar Romaned (Rm 6,12). Pareañs ha kinnigadenn a vuhez nevez o sellout ivez ouzh ar bed danvezel, kevredet ent-kevrinel met evit gwir ouzh planedenn an den, evel ma tegas soñj dimp sant Paol choazh Gouzout a reomp emañ betek vremañ ar grouadelezh a-bezh och hirvoudiñ en ur chouzañv gwentroù ar gwilioud (Rm 8,22). Pareañs ha buhez nevez maz eo ar Mestr-oberour anezho ar Spered krouer, dieuber ha bividikaer (Rm 8,11).